**Eetu Mäki** (s. 9. helmikuuta 2000 Oulu) on suomalainen jääkiekkoilija, joka pelaa Ranskan Ligue Magnusin Diables Rouges de Briançonissa. Hän on pelipaikaltaan oikea laitahyökkääjä. Mäki laukoo oikealta.

Ura
---

### Seuraura

Mäki on Kokkolan Hermeksen kasvatti. Hän siirtyi C-juniori-ikäisenä Vaasan Sportiin. Mäki ylsi kaudella 2014–2015 joukkueensa sisäisen maalipörssin voittoon sekä C-nuorten SM-karsinnoissa kahdeksalla osumallaan Tuomas Välirinteen kanssa että C-nuorten SM-sarjan runkosarjassa 17 osumallaan. Kaudella 2015–2016 hän oli C-nuorten SM-karsinnoissa Sportin paras pistemies tehoilla 16+9=25. Mäki sijoittui koko sarjan maalipörssissä toiseksi edellään vain SaiPan Ville Petman.

Alkukauden 2017–2018 Mäki vietti lähinnä Sportin A-nuorissa, joiden toiseksi paras maalintekijä ja kolmanneksi paras pistemies hän oli tehoilla 13+16=29. Helmikuussa 2018 Mäki nostettiin seuran SM-liigarinkiin, kun Sportin jättivät samalla yhdysvaltalaishyökkääjät Michael Parks ja Sam Povorozniouk. Hän teki liigadebyyttinsä pari päivää myöhemmin 16. helmikuuta 2018 Saimaan Palloa vastaan. Mäki merkittiin Sportin nelosketjun oikeaan laitaan Jesse Rantamäen ja Miro Lehtimäen viereen. Hän sai ottelussa jääaikaa 7.42 minuuttia. Mäki keräsi myös yhden syöttöpisteen oltuaan kakkossyöttäjänä William Wrennin tekemään maaliin. Hän pelasi SM-liigassa loppukauden aikana kuusi runkosarjaottelua.

Kaudella 2018–2019 Mäki jatkoi Sportin SM-liigaringissä, mutta hän pelasi kautensa kuitenkin kokonaan seuran A-nuorissa. Mäki oli tehoilla 20+37=57 A-nuorten SM-liigan alkusarja ja runkosarja yhteenlaskettuna Sportin paras syöttäjä Heikki Harjun kanssa sekä neljänneksi paras pistemies. Hän voitti myös joukkueen sisäisen tehotilaston lukemalla +23. Pudotuspeleissä Mäki oli joukkueen paras pistemies ja maalintekijä tehoilla 6+5=11. Hän voitti kauden päätteeksi A-nuorten SM-pronssia.

Huhtikuussa 2019 Mäki teki 1+1-vuotisen ja kaksisuuntaisen KHL-sopimuksen Jokereiden kanssa. Hänet nimettiin kaudeksi 2019–2020 seuran farmijoukkueen, Mestis-joukkue Kiekko-Vantaan vahvuuteen. Mäki pelasi siellä suurimman osan kaudestaan tehden 44 runkosarjaottelussa tehot 14+20=34. Hän pelasi myös yhden Suomen Cupin ottelun. Mäki valittiin Mestiksen marraskuun kuukauden tulokkaaksi. Hän pelasi osan kaudestaan myös Jokereiden A-nuorissa, mutta Mäki ei kuitenkaan tehnyt KHL-debyyttiään. 

Huhtikuussa 2020 Jokerit käytti Mäen sopimuksessa olleen option ja teki vuoden mittaisen jatkosopimuksen hänen kanssaan. Samassa kuussa seura nimesi Mäen jälleen Kiekko-Vantaan Mestis-joukkueen vahvuuteen kaudeksi 2020–2021. Hän pelasi Jokereissa ensimmäisen ja kauden ainoaksi jääneen KHL-ottelunsa 10. marraskuuta 2020 SKA Pietaria vastaan, kun joukkueen vakiokokoonpanosta oli suurin osa sivussa koronaviruskaranteenin vuoksi. Hänet merkittiin joukkueen nelosketjun oikeaan laitaan kahden muun debytantin, Rasmus Lahnaviikin ja Mathias Hännisen viereen. Mäki sai ottelussa jääaikaa 5.51 minuuttia ja hän keräsi teholukeman –2.

Kaudeksi 2021–2022 Mäki siirtyi vuoden mittaisella sopimuksella Mestis-joukkue Savonlinnan Pallokerhoon. Hän voitti joukkueen sisäisen piste-, maali- ja syöttöpörssin tehoilla 14+22=36. Kaudeksi 2022–2023 Mäki siirtyi vuoden mittaisella sopimuksella jatkamaan Mestis-pelejään KeuPa HT:hen.

Mäki siirtyi kaudeksi 2023–2024 vuoden mittaisella sopimuksella Tanskan Metal Ligaenin Frederikshavn White Hawksiin. Hän pelasi siellä vain neljä ottelua ilman tehopisteitä, kunnes syyskuun 2023 lopulla Mäen sopimus seuran kanssa purettiin yhteisymmärryksessä. Lokakuussa hän siirtyi loppukauden kattavalla sopimuksella Ranskan Ligue Magnusin Diables Rouges de Briançoniin.

### Maajoukkueura

Mäki pelasi alle 18-vuotiaiden Ivan Hlinkan muistoturnauksessa vuonna 2017. Hän pelasi myös World U-17 Hockey Challengessa marraskuussa 2016. Mäki pelasi myös nuorten olympialaissa, Lillehammerissa vuonna 2016. Hän pelasi samana vuonna myös World U-17 Hockey Challengessa. Yhteensä hän on pelannut kuusi nuorten ja 41 poikien maaottelua. Mäki toimi Suomen alle 16-vuotiaiden maajoukkueen varakapteenina Finnair-turnauksessa lokakuussa 2015. Suomen joukkue oli kaikkien aikojen ensimmäinen 2000-luvulla syntyneistä pelaajista koottu maajoukkue virallisiin maaotteluihin.

Pelityyli
---------

Mäkeä SaPKossa valmentaneen Niko Erosen mukaan hän on taitava ja luova oikealta laukova laitahyökkääjä, jonka vahvuudet ovat kiekollisessa pelissä sekä ylivoimalla.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Sport | A-SM | 17 | 0 | 4 | 4 | 2 | – | – | – | – | – |
| 2017–2018 | Sport | A-SM | 44 | 13 | 16 | 29 | 18 | – | – | – | – | – |
|  | Sport | SM-liiga | 6 | 0 | 1 | 1 | 2 | – | – | – | – | – |
| 2018–2019 | Sport | A-SM | 52 | 10 | 27 | 37 | 24 | 9 | 6 | 5 | 11 | 4 |
| 2019–2020 | Jokerit | A-SM | 9 | 5 | 1 | 6 | 2 | 1 | 0 | 1 | 1 | 0 |
|  | Kiekko-Vantaa | Mestis | 30 | 4 | 9 | 13 | 10 | – | – | – | – | – |
| 2020–2021 | Jokerit | U20-SM | 6 | 0 | 7 | 7 | 0 | – | – | – | – | – |
|  | Jokerit | KHL | 1 | 0 | 0 | 0 | 0 | – | – | – | – | – |
|  | Kiekko-Vantaa | Mestis | 26 | 4 | 4 | 8 | 8 | 5 | 1 | 0 | 1 | 2 |
| 2021–2022 | SaPKo | Mestis | 52 | 14 | 22 | 36 | 12 | – | – | – | – | – |
| 2022–2023 | KeuPa HT | Mestis | 52 | 16 | 23 | 39 | 10 | 2 | 0 | 2 | 2 | 0 |
| 2023–2024 | Frederikshavn White Hawks | Tanska | 4 | 0 | 0 | 0 | 0 | – | – | – | – | – |
|  | Diables Rouges de Briançon | Ranska |  |  |  |  |  |  |  |  |  |  |
| 1 kausi | yhteensä | SM-liiga | 6 | 0 | 1 | 1 | 2 | – | – | – | – | – |
| 1 kausi | yhteensä | Tanska | 4 | 0 | 0 | 0 | 0 | – | – | – | – | – |
| 1 kausi | yhteensä | KHL | 1 | 0 | 0 | 0 | 0 | – | – | – | – | – |
| 4 kautta | yhteensä | Mestis | 160 | 38 | 58 | 96 | 40 | 7 | 1 | 2 | 3 | 2 |

Lähteet
-------

* Eetu Mäki The Internet Hockey Databasessa (englanniksi)
* Eetu Mäki Eurohockey-sivustolla (englanniksi)
* Eetu Mäki *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Eetu Mäki *Elite Prospects*. Everysport Media Group AB.  (englanniksi)
2. ↑  Elite Prospects - Sport U16 *eliteprospects.com*. Everysport Media Group AB. Viitattu 4.4.2019. (englanniksi)
3. ↑  Elite Prospects - Sport U16 *eliteprospects.com*. Everysport Media Group AB. Viitattu 4.4.2019. (englanniksi)
4. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 4.4.2019. (englanniksi)
5. ↑  Elite Prospects - Sport U20 *eliteprospects.com*. Everysport Media Group AB. Viitattu 4.4.2019. (englanniksi)
6. ↑  Michael Parks ja Sam Povorozniouk lähtevät Sportista *vaasansport.fi*.  13.2.2018. Hockey-Team Vaasan Sport Oy. Viitattu 6.3.2018.
7. ↑  Kokoonpanot *liiga.fi*.  16.2.2018. Jääkiekon SM-liiga Oy. Viitattu 16.2.2018.
8. ↑  Ottelutilastot *liiga.fi*.  16.2.2018. Jääkiekon SM-liiga Oy. Viitattu 16.2.2018.
9. ↑  Elite Prospects - Sport U20 *eliteprospects.com*. Everysport Media Group AB. Viitattu 4.4.2019. (englanniksi)
10. ↑  Jokerit vahvistuu maajoukkuepuolustaja Mikko Lehtosella *Jatkoaika.com*.  9.4.2019. Jatkoaika r.y. Viitattu 9.4.2019.
11. ↑  Roivas, Mikko: Kiekko-Vantaalle lukuisia pelaajasopimuksia - Leppänen ja Niskanen jatkavat *Jatkoaika.com*.  26.4.2019. Jatkoaika r.y. Viitattu 3.12.2019.
12. ↑  Eetu Mäki marraskuun tulokas *mestis.fi*.  2.12.2019. Suomen Jääkiekkoliitto – Finlands Ishockeyförbund ry. Viitattu 3.12.2019.
13. ↑  Kivistö, Sklenicka, Joensuu, Norman ja Halme jatkavat Jokereissa *Jokerit.com*.  21.4.2020. Jokerit Hockey Club Oy.  Arkistoitu 14.5.2020. Viitattu 25.5.2020.
14. ↑  Nämä Jokereiden sopimuspelaajat ensi kaudella Kiekko-Vantaassa *kiekko-vantaa.fi*.  21.4.2020. Kiekko-Vantaa Hockey Oy. Viitattu 11.5.2020.
15. ↑  Lahtinen, Matias: Jokerit pitkästä aikaa kaukaloon, kun Helsinkiin saapuu SKA Pietari – koko valmennusryhmä vaihtuu *Jatkoaika.com*.  10.11.2020. Jatkoaika r.y. Viitattu 13.4.2021.
16. ↑  Game summary: Jokerit - SKA *en.khl.ru*.  10.11.2020. KHL. Viitattu 13.4.2021. (englanniksi)
17. 1 2  Pöllänen, Hannes: SaPKon joukkue vahvistuu kolmella puolustajalla ja yhdellä hyökkääjällä *sapko.fi*.  15.5.2021. Savonlinnan Pallokerho Oy.  Arkistoitu 15.5.2021. Viitattu 16.5.2021.
18. ↑  Elite Prospects - SaPKo *eliteprospects.com*. Everysport Media Group AB. Viitattu 23.10.2022. (englanniksi)
19. ↑  Kauden 2022-2023 joukkueen ensimmäiset palaset kasassa – joukkueeseen haetaan taitavia ja työteliäitä pelaajia *keupaht.fi*.  4.5.2022. KeuPa Hockey Oy. Viitattu 23.10.2022.
20. ↑  Kristensen, Michael: Finsk forward til White Hawks *Metalligaen.dk*.  26.7.2023. Danmarks Ishockey Union. Viitattu 19.11.2023. (tanskaksi)
21. ↑  Kristensen, Michael: PRESSEMEDDELELSE: Eetu Mäki stopper i Frederikshavn White Hawks *whitehawks.dk*.  29.9.2023. Elite Nord Frederikshavn A/S. Viitattu 19.11.2023. (tanskaksi)
22. ↑  INFO MERCATO *twitter.com*.  4.10.2023. SA Les Diables Rouges de Briançon. Viitattu 19.11.2023. (ranskaksi)
23. ↑  Mennander, Pasi: Tässä on historiallisen Leijonat-joukkueen kapteenisto! *Leijonat.fi*.  23.10.2015. Suomen Jääkiekkoliitto – Finlands Ishockeyförbund ry. Viitattu 16.2.2018.